Împrăştie frumuseţea cântărilor CH1 - 344 


Imprăştie frumuseţea 
cântărilor Isus, 
cum soarele lumina pe- 
ntinderi făr-apus; 
căci sufletul ce cântă 
mereu e mai frumos, 
/: cântarea luminându-l îl 
face luminos! :/ 

Imprăştie fiorul 
puternicei cântări, 
cum tunetul işi poartă 
cutremurul prin zări. 
Căci sufletul ce cântă 
răzbeşte neinfrânt, 
/: cântarea-i tinereţe, 
putere şi avânt! :/ 

Imprăştie-armonia 
cântărilor deplin, 
cum vântul poartă-n 
larguri miresmele de crin; 
căci unde e cântare, 
acolo-i duhul blând, 

/: şi pace şi-armonie şi 
dragoste oricând. :/ 

Imprăştie cântarea 
cântărilor Isus, 
să-nvâlui lumea-ntreagă 
in harul ei de Sus; 
s-aduci prin ea cântarea 
pe pământ, 

/: căci fericire-i numai în 
dragoste şi cânt! :/ 

Imprăştie mireasma 
cereştilor cântări, 
cum vânturile poartă 
parfumuri peste zări, 
căci unde-aduci cântarea, 
faci sufletul mai blând 
/: şi-acolo faci iubirii şi 
păcii loc curând. :/ 


